Prolativo

La prolativo estas adverba kazo, ekzemple, en la finno-ugraj lingvoj, kiu esprimas vojon, laŭ kiu io povas moviĝi aŭ esti sendata. Krome ĝi esprimas antaŭ ĉio en la Finna ankaŭ la manieron de transporto.

 Uralaj lingvoj 
 Enca 
En la enca lingvo la prolativo havas diversajn finaĵojn depende de la dialekto, nome -'one aŭ -on. Jen ekzemple - unue postpozicio sen aldono kaj poste kun antaŭa substantivo, se tio troveblis en la listo. Alie nur la ekzemplo kun substantivo aperas.Laŭ "Jenissej-Samojedisches (Enzisches) Wörterverzeichnis", de Michael Katzschmann kaj János Pusztay, paĝoj 17, 58-59, 94-95 kaj 118.
 iro'one, ilo'one, iroon "laŭlonge sub" (); pe' iroon "laŭlonge sub la arbo" ()
 kio'one, kod'e'one, keon "laŭflanke" (); moga' keon "laŭlonge ĉe arbaro" ()
 moga' ḿion "tra arbaro" (), mōga meon "tra arbaro, laŭ arbaro" ()

 Finna 
En la finna la prolativo havas la sufikson -tse. La finaĵo estas uzata kaj en la pluralo kaj en la singularo . Ekzemple postitse = "per poŝto". La singularaj formoj estas malofte uzataj.Germanlingva paĝo pri adverbaj kazoj en la finna lingvoPliaj ekzemploj troveblas en la libro "Finnische Grammatik" de Martin Putz, sur la paĝo 92.

 Eskim-aleutaj lingvoj 
La Vialis estas la ekvivalento de la prolativo en eskim-aleutaj lingvoj.

 Vialis 
En la gronlanda ĝi havas en la singularo la finaĵon -kkut, kaj en la pluralo la finaĵon -tigut. Ekzemplo de tio estas umiarsuakkut "per ŝipo".Richard H. Kölbl: Kauderwelsch, Band 204, Grönländisch Wort für Wort, ISBN 3-89416-373-9, p. 37

 Izolitaj lingvoj 
 Eŭska 
Ankaŭ la eŭska uzas la prolativon. Ĝi esprimas la ideon de "konsideri", "rigardi kiel" aŭ "supozi". Ĝi estas formata per la aldono de la sufikso -tzat al la absolutivo.Vgl.: Christiane Bendel: Baskische Grammatik. Buske, Hamburg 2006, ISBN 3-87548-419-3, p. 69.

 Referencoj 

Kategorio:Gramatikaj kazoj